Fjármálaeftirlitið gefur út leiðbeinandi tilmæli um undanþágu frá starfrækslu innri endurskoðunardeildar hjá fjármálafyrirtækjum Fjármálaeftirlitið hefur gefið út leiðbeinandi tilmæli um undanþágu frá starfrækslu innri endurskoðunardeildar hjá fjármálafyrirtækjum , nr. 2 / 2011 . Tilmælin leysa af hólmi eldri tilmæli Fjármálaeftirlitsins nr. 4 / 2003 varðandi undanþágu frá starfrækslu endurskoðunardeildar hjá fjármálafyrirtækjum . Með lögum nr. 75 / 2010 var m.a. gerð breyting á 16. gr. laga um fjármálafyrirtæki nr. 161 / 2002 . Í 1. mgr. 16. gr. laganna er kveðið á um að í fjármálafyrirtæki skuli starfa endurskoðunardeild sem annast innri endurskoðun . Á grundvelli 5. mgr. 16. gr. laganna getur Fjármálaeftirlitið , með hliðsjón af eðli og umfangi rekstrar einstakra fjármálafyrirtækja , veitt undanþágu frá starfrækslu innri endurskoðunardeildar eða frá einstökum þáttum starfsemi þeirra og sett þeim fyrirtækjum sérstök skilyrði sem slíka undanþágu fá . Tilmælin lýsa þeim viðmiðum sem Fjármálaeftirlitið hefur til hliðsjónar við ákvörðun um veitingu undanþágunnar .